Mary Immaculate -pray for us
The Militia Immaculata, is a worldwide Catholic evangelization movement founded by St. Maximilian Kolbe.The MI, as it is also known, is open to all Catholics and encourages intercession to the Virgin Mary for the conversion of sinners... (read article in luganda language)
ABAMBOWA BA IMMACULATA
(MILITIA OF MARY IMMACULATE)
Abambowa ba Immaculata, kye kibiina ky’abagoberezi ba Bikira Maria ekyatandikibwawo Omutuukirivu Maximilian Kolbe mu mwaka gwa 1917.
Maximilian bwe yali ng’ali ku misomogye e Roma yeesingira Bikira Maria atalina kibi asobole okukulembera obulungi abantu bonna ng’abatwala ewa Kristu n'okuwangula abalabe b’Eklezia.
Ekigendererwa ky’ekibiina kino ekikulu; kwe kukyusa abonoonyi bonna, okusingira ddala abalabe b’Eklezia n’abo abatannaba kumanya Kristu, okuddamu okugatta Abakristu bonna n’okutukuza abo bonna abalabirirwa era abawolerezebwa Bikira Maria atalina kibi, oyo entabiro y’enneema zonna.
Okusobola okutuukiriza ekirubirirwa kino Abambowa basaanidde okujjumbira Essakramentu lya penetensiya, okufuna Yezu mu komunyo Entukuvu ate n’okwewayo eri Bikira Maria bafuukire ddala kimu ku bintu bye.
Bateekwa okuwaayo gyali okwagala kwabwe na byonna bye beegomba asobole okukola mu bo era n'okuyita mu bo okusaasaanya obutuukirivu bwe.
Omuntu asobola okwesingira Bikira Maria ng’akozesa ebigambo ebibye kububwe oba ng’akozesa ebikolwa ebyawandiikibwa Omutuukirivu Maximilian Kolbe.
Ku lunaku omuntu lwe yegasse ku kibiina kino asobola okufuna Indulugensiya enamba nga yesabira okuyita mu byetaago bya Kitaffe Omutukuvu(Paapa). ( okgz. Kitaffe ali mu ggulu…., Mirembe Maria….., Ekitiibwa kibe eri kitaffe……., ne Nzikiriza.)
Nga akabonero k’okwesingira Bikira Maria Atalina kibi wamu n’okwegatta ku Bambowa ba Maria Atalina kibi bana kibiina banaayambalanga Omudaali Omukozi gw’Ebyewuunyo Bikira Maria gwe yalaga Omutuukirivu Kasalina ow’e Laboure ( nga 27.10.1830) n’ebigambo bino: Abo bonna abanaayambalanga omudaali guno, banaafunanga enneema zonna ezibagwanira.
Okwesingira Bikira Maria kulina okulabikira mu bulamu bw'abambowa obwa bulijjo. Kulina okulabikira mu kwagala n’essaala za Bikira Maria, okulaga okusaasira kwe n’okwa Katonda, okwejjusanga n’okusemberanga entakera, okubeeranga n’okwagala okwa namaddala eri balirwana baffe, ate n’okubeera ekyokulabirako ekirungi mu byeddiini.
Okusobola okutuukiriza ebirubirirwa by’ekibiina kino, abambowa balina okukozesa amakubo gonna agakkirizibwa mu mateeka wamu n’obukujjukujju nga basinziira ku bukwakkulizo,ebyetaago, n’embeera ebeera eriwo mu kiseera ekyo.
Ekkubo erisingira ddala obukulu mu lye ly'essaala n'okusingira ddala Ssapule Entukuvu n’essaala endala ennyimpimpi.
Essaala nga zino zireetera okwegatta kw’Omutima Omutukuvu ennyo ogwa Yezu ne Bikira Maria atalina kibi.
Ezimu ku ssaala ennyimpimpi ezisembebwa Omutuukirivu Maximilian mulimu eno wammanga;
Ayi Maria eyali olubuto nga tolina kibi, tusabire ffe abaddukira gy'oli, n'okusingira ddala abo abakyesambye Eklezia n’abo abaakukwasibwa.
Bwe twegatta ku mugendo gw’Abambowa ba Bikira Maria Atalina kibi tufuuka kimu ku bintu bya Bikira Maria era twolesa okwagala kwaffe n’ekitiibwa nga tusinza Omutima gwa Yezu ate nga tuyita mu ye, mu Mwoyo mutuukirivu, tussa ekitiibwa, tusinza era n’okutendereza Kitaffe ali mu ggulu.
Ebirowoozo byaffe byonna, ebigambo, ebikolwa, okulafuubana, okubonaabona, okuwummula n’okwebaka bye tukola buli lunaku tubikwasa Bikira Maria atunaazaako ebyonoono byonna n’abikwasa Kristu. Kristu ate n’abituusa eri Kitaffe ow’Olubeerera.
Mu ngeri eno, Kitaffe afuna okutenderezebwa n’okusinzibwa ebituukiridde olwo ebikolwa byaffe ebya bulijjo ne bifuna omuwendo gw'obulokozi.
Nga tuyita mu kwesingirira ddala Bikira Maria, tuba tumwegasseeko, olwo n’atandiika okutulabirira n'okututuusa eri Kristu.
Muno era tufuniramu ne Indulugensiya endala nnyingi wamu n’enneema ebiva mu ssaala ne Missa Entukvu ennyingi ze tuweereza olwa Abambowa banaffe.
Beesimye abo abali obumu n'omutima gw'Omutukirivu Maximilian abeesiga Bikira Maria nga tewali kibakomako! Bikira Maria ye Nnyabwe, Omugunjuzi waabwe ate Omulungamya w’obulamu bwabwe nebunywerera mu Katonda.
“Awo Oyo atalina kibi w’ajja, aleetawo enneema ezikyusa era ne zitukuza” Kino nno kitegeeza bukkakkamu, kwagala na butuukirivu.
If you have any questions, do not hesitate to contact us!
"No one is to be called an enemy, all are your benefactors, and no one does you harm. You have no enemy except yourselves."
eng_Latn eng_Latn vie_Latn eng_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn eng_Latn eng_Latn